ધારી ગીર પૂર્વમાં દલખાણીયા એક જ રેન્જમાં 23 સિંહના મોત નિપજ્યા હતા, ત્યારે ખાંભા તુલસીશ્યામ રેન્જમાં ત્રણ સિંહબાળના ઇનફાઈટ મોત નિપજ્યા હતા. બાદ વન વિભાગ હરકતમાં મુકાયું છે, દલખાણીયા અને આસ - પાસના 5 થી 10 કી.મીના વિસ્તારમાં વન વિભાગ દ્વારા 25 જેટલા સિંહના રેસ્ક્યુ કરી લોહી અને પરસેવાના નમૂના લેવામાં આવ્યા હતા. આ નમૂના ગાંધીનગર અને ઉત્તરપ્રદેશની લેબોરેટરીમાં મોકલવામાં આવી રહ્યાનું વન વિભાગે જણાવ્યું હતું. ધારી ગીર પૂર્વમાં બીમાર અને ઇજા થયેલ સિંહોનું રેસ્ક્યુ યથાવત છે. વધુ એક સિંહણનું ભાણીયા રાઉન્ડમાં આજે રેસ્ક્યુ કરવામાં આવ્યું હતું અને આ સિંહણને માથાના ભાગે ગંભીર ઇજા થયેલ હોવાથી રેસ્ક્યુ કરી સારવાર આપવામાં આવી હતી.